2003/621/EY: Komission päätös, tehty 19 päivänä elokuuta 2003, yhteisön rahoitustuesta Espanjan vuonna 2001 toteuttamia suu- ja sorkkataudin vastaisia varotoimia varten (tiedoksiannettu numerolla K(2003) 2980)



Virallinen lehti nro L 216 , 28/08/2003 s. 0048 - 0052



Komission päätös, tehty 19 päivänä elokuuta 2003, yhteisön rahoitustuesta Espanjan vuonna 2001 toteuttamia suu- ja sorkkataudin vastaisia varotoimia varten (tiedoksiannettu numerolla K(2003) 2980) (Ainoastaan espanjankielinen teksti on todistusvoimainen) (2003/621/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY(1), sellaisena kuin se on viimeksi muutettuna asetuksella (EY) N:o 806/2003(2), ja erityisesti sen 3 artiklan 3 kohdan ja 5 artiklan 3 kohdan, sekä katsoo seuraavaa: (1) Tietyistä suu- ja sorkkataudin vastaisista suojatoimenpiteistä Yhdistyneessä kuningaskunnassa ja päätöksen 2001/145/EY kumoamisesta 1 päivänä maaliskuuta 2001 tehdyn komission päätöksen 2001/172/EY(3), sellaisena kuin se on viimeksi muutettuna päätöksellä 2001/318/EY(4), tarkoituksena oli välttää suu- ja sorkkataudin leviäminen muihin jäsenvaltioihin. Päätös kumottiin ja korvattiin komission päätöksellä 2001/356/EY(5), sellaisena kuin se on viimeksi muutettuna päätöksellä 2001/708/EY(6). (2) Espanja ryhtyi tarvittaviin varotoimiin välttääkseen taudin leviämisen, kuten päätöksen 2001/172/EY 11 artiklassa ja päätöksen 2001/356/EY 12 artiklassa säädetään. (3) Päätöksen 90/424/ETY mukaisesti yhteisön rahoitusta voidaan myöntää toteutetun toimenpiteen onnistumisen kannalta tarpeellisiksi arvioituihin toimenpiteisiin. Yhteisön rahoitusosuus ja hyväksyttävät kulut on määriteltävä. (4) Yhteisön sääntöjen mukaisesti toteutettavat eläinlääkintäalaa ja kasvien terveyttä koskevat toimenpiteet rahoitetaan yhteisen maatalouspolitiikan rahoituksesta 17 päivänä toukokuuta 1999 annetun neuvoston asetuksen (EY) N:o 1258/1999(7) 3 artiklan 2 kohdan nojalla Euroopan maatalouden ohjaus- ja tukirahaston tukiosastosta. Varainhoidon osalta sovelletaan asetuksen 8 ja 9 artiklaa. (5) Espanja toimitti 30 päivänä huhtikuuta 2001 virallisen korvaushakemuksen kaikista sen alueella vuonna 2001 aiheutuneista suu- ja sorkkatautiin liittyvistä menoista. (6) Yhteisön rahoitusosuus olisi myönnettävä edellyttäen, että suunnitellut toimenpiteet on toteutettu tehokkaasti ja että toimivaltaiset viranomaiset toimittavat kaikki tarvittavat tiedot tässä päätöksessä vahvistetuissa määräajoissa. (7) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON PÄÄTTÄNYT SEURAAVAA: 1 artikla Yhteisön rahoitusosuuden maksaminen Espanjalle Espanja voi saada yhteisöltä rahoitusta riittävän korvauksen nopeaan maksamiseen pakkoteurastettujen eläinten omistajille samoin kuin muihin vuonna 2001 aiheutuneisiin kustannuksiin, jotka liittyvät päätöksen 2001/356/EY 12 artiklan ja päätöksen 90/424/ETY 6 artiklan 2 kohdan mukaisesti toteutettujen varotoimenpiteiden täytäntöönpanoon. Yhteisön rahoitusosuus on 60 prosenttia nopeasti maksettavaan riittävään korvaukseen ja muihin kuluihin liittyvistä hyväksyttävistä kustannuksista. 2 artikla Määritelmät Tässä päätöksessä sovelletaan seuraavia määritelmiä: a) "riittävän korvauksen maksamisella nopeasti" tarkoitetaan korvauksen maksamista 90 päivän kuluessa teurastuksesta sen mukaan, mikä eläinten arvo oli välittömästi ennen tautitartuntaa tai teurastusta, sanotun kuitenkaan rajoittamatta komission asetuksen (EY) N:o 296/96(8) 4 artiklan 2 kohdan säännösten soveltamista; b) "kohtuullisilla maksuilla" tarkoitetaan maksuja tarvikkeiden tai palvelujen ostamiseen suu- ja sorkkataudin puhkeamista edeltäviin markkinahintoihin nähden oikeasuhteisilla hinnoilla; c) "oikeutetuilla maksuilla" tarkoitetaan maksuja sellaisten tarvikkeiden tai palvelujen ostamiseen, joiden luonne ja suora yhteys päätöksen 90/424/ETY 11 artiklassa tarkoitettuihin tiloilla taudin hävittämisen yhteydessä suoritettuihin eläinten pakkoteurastuksiin ja tukikelpoisiin toimenpiteisiin on osoitettu. 3 artikla Yhteisön rahoitustuen kattamat tukikelpoiset kustannukset 1. Edellä 1 artiklassa tarkoitettua toimintakustannuksiin osoitettavaa yhteisön rahoitustukea annetaan vain a) nopeasti maksettavaan riittävään korvaukseen eläinten teurastamisesta; b) liitteessä I esitettyihin oikeutettuihin ja kohtuullisiin maksuihin. 2. Edellä 1 artiklassa tarkoitettu yhteisön rahoitustuki ei koske seuraavia: a) arvonlisävero; b) virkamiesten palkat; c) muun julkisen materiaalin kuin kulutushyödykkeiden käyttö. 4 artikla Maksuehdot ja tositteet 1. Edellä 1 artiklassa tarkoitettua yhteisön rahoitustukea maksetaan seuraavien perusteella: a) liitteiden II ja III mukaisesti ja tämän artiklan 2 kohdassa asetetussa määräajassa toimitetut maksupyynnöt; b) yksityiskohtaiset asiakirjat, joissa vahvistetaan a alakohdassa tarkoitetuissa maksupyynnöissä esitetyt summat; c) 5 artiklassa tarkoitettujen komission paikan päällä tekemien tarkastusten tulokset. Edellä b alakohdassa tarkoitetut asiakirjat on annettava nähtäviksi paikan päällä tehtäviä komission tarkastuksia varten. 2. Edellä 1 kohdan a alakohdassa tarkoitetut maksupyynnöt on esitettävä atk-muodossa liitteiden II ja III mukaisesti 30 kalenteripäivän kuluessa tämän päätöksen tiedoksiantamispäivästä. Jos määräaikaa ei noudateta, yhteisön rahoitustukea vähennetään 25 prosentilla kultakin viivästymiskuukaudelta. 5 artikla Komission paikan päällä tekemät tarkastukset Komissio voi yhteistyössä toimivaltaisten kansallisten viranomaisten kanssa tehdä paikan päällä tarkastuksia 1 artiklassa tarkoitettujen suu- ja sorkkataudin hävittämistoimenpiteiden täytäntöönpanosta ja niistä aiheutuneista kustannuksista. 6 artikla Tiedottaminen komission paikan päällä tekemistä tarkastuksista Komissio ilmoittaa jäsenvaltioille 5 artiklan mukaisesti paikan päällä tehtyjen tarkastusten tuloksista. 7 artikla Osoitus Tämä päätös on osoitettu Espanjan kuningaskunnalle. Tehty Brysselissä 19 päivänä elokuuta 2003. Komission puolesta David Byrne Komission jäsen (1) EYVL L 224, 18.8.1990, s. 19. (2) EUVL L 122, 16.5.2003, s. 1. (3) EYVL L 62, 2.3.2001, s. 22. (4) EYVL L 109, 19.4.2001, s. 75. (5) EYVL L 125, 5.5.2001, s. 46. (6) EYVL L 261, 29.9.2001, s. 67. (7) EYVL L 160, 26.6.1999, s. 103. (8) EYVL L 39, 17.2.1996, s. 5. LIITE I 3 artiklan 1 kohdan b alakohdassa tarkoitetut tukikelpoiset kustannukset 1. Eläinten teurastamisesta aiheutuvat kustannukset: a) teurastajien palkat ja palkkiot; b) kulutushyödykkeet ja teurastuksessa käytettävät erityisvälineet; c) välineet eläinten kuljettamiseksi teurastuspaikalle. 2. Eläinten hävittämisestä aiheutuvat kustannukset: a) renderointi: ruhojen kuljetus renderointilaitokseen, ruhojen käsittely renderointilaitoksessa ja jauhon hävittäminen; b) hautaaminen: erityisesti tätä varten hankittu henkilöstö, erityisesti ruhojen kuljetukseen ja hautaamiseen vuokrattu kalusto sekä tilan desinfiointiin käytetyt tuotteet; c) polttaminen: erityisesti tätä varten hankittu henkilöstö, polttoaineet tai muut käytetyt materiaalit, erityisesti ruhojen kuljetukseen vuokrattu kalusto sekä laitoksen desinfiointiin käytetyt tuotteet. 3. Maidon hävittämisestä aiheutuvat kustannukset: a) korvaukset maidon markkinahinnoin; b) maidon hävittäminen. 4. Tilojen puhdistamisesta, desinfioinnista ja hyönteisten hävittämisestä aiheutuvat kustannukset: a) puhdistamiseen, desinfiointiin ja hyönteisten hävittämiseen käytetyt tuotteet; b) erityisesti tätä varten hankitun henkilöstön palkat ja palkkiot. 5. Saastuneiden rehujen hävittämisestä aiheutuvat kustannukset: a) korvaukset rehujen ostohinnoin; b) rehun hävittäminen. 6. Saastuneen välineistön korvaamisesta markkina-arvon mukaan ja tällaisen välineistön tuhoamisesta aiheutuvat kustannukset. Tukikelpoisia eivät ole maatilarakennusten uudelleenrakentamisesta tai uusimisesta aiheutuvien korvausten kustannukset eivätkä infrastruktuurikustannukset. LIITE II >PIC FILE= "L_2003216FI.005102.TIF"> LIITE III 4 artiklassa tarkoitettu kustannuksia koskeva maksupyyntö >PIC FILE= "L_2003216FI.005202.TIF">